open-index/open-wikipedia-markdown huggingface dataset:
Suhi Vrh (Moravske Toplice)

mini|280px|Suhi Vrh, kapela
**Suhi Vrh** () je naseljeno mjesto u sastavu općine Moravske Toplice, regija Pomurska, Slovenija.

## Historija
Do teritorijalne reorganizacije u Sloveniji nalazio se u sastavu stare općine Murska Sobota.

## Stanovništvo
Na popisu stanovništva 2011. godine, Suhi Vrh je imao 113 stanovnika.

**Napomena**: *U 1989. povećano za dio naselja Tešanovci.*

## Galerija 

Datoteka:Sadovnjak, Suji vrej Prekmurje.JPG|voćnjak
Datoteka:Vinograd, Suji vrej, Prekmurje.JPG|vinograd
Datoteka:Gouska, Suji Vrej, Prekmurje.JPG|šuma

## Reference
## Vanjski linkovi
Kategorija:Naselja u Sloveniji
Kategorija:Naselja u Pomurskoj regiji
Tešanovci

mini|280px|Tešanovci, luteranska kapela
**Tešanovci** () su naseljeno mjesto u sastavu općine Moravske Toplice, regija Pomurska, Slovenija.

## Historija
Do teritorijalne reorganizacije u Sloveniji nalazili su se u sastavu stare općine Murska Sobota.

## Stanovništvo
Na popisu stanovništva 2011. godine, Tešanovci su imali 371 stanovnika.

**Napomena**: *U 1989. smanjeno za dio naselja koji je priključen naselju Suhi Vrh.*

## Galerija 
### Seoski križevi

Datoteka:Tisanovski kriz, cintor (1886).JPG
Datoteka:Tisanovski kriz.JPG

## Reference
## Vanjski linkovi
Kategorija:Naselja u Sloveniji
Kategorija:Naselja u Pomurskoj regiji
Nekropola Mramorje

**Nekropola Mramorje**, naselje  Buđ, općina Pale, nalazi se na listi 30 srednjovjekovnih nekropola stećaka koje su 2016. godine proglašene Svjetskom baštinom UNESCO-a. Na listi su 22 nekropole u Bosni i Hercegovini, po 3 u Srbiji i Crnoj Gori, a 2 u Hrvatskoj. 

Nekropola je i nacionalni spomenik Bosne i Hercegovine. 

## Lokacija 
Nekropola sa stećcima Mramorje, nalazi se u naselju Buđ, na nadmorskoj visini 1004 m. 
## Opis 
U kasnom srednjem vijeku (XIV i XV vijek) paljanski kraj je pripadao plemićkom rodu Pavlovića, koji je ovdje imao dva, a možda i tri utvrđena grada (Pavlovac na Prači, Gradina u Gornjim Palama i Hodidjed iznad sastava rijeka paljanske i mokranjske Miljacke).

Nekropolu čini ukupno 127 stećaka sa grobovima. U nekropoli su najviše zastupljeni sanduci, druge su po brojnosti ploče, a ima i sljemenjaka. Karakteristično za ovu nekropolu je činjenica da su svi nadgrobnici sa postoljem urađeni iz jednog komada kamena. Veliki broj stećaka koji su locirani u centralnom dijelu nekropole postavljeni su na kamen. Karkteristika nekropole su i velike dimenzije jednog sanduka koje iznose 275 x 122 x 20 cm, što predstavlja jedan od najvećih srednjovjekovnih evidentiranih nadgrobnika u BiH.
## Također pogledajte 
* Stećci (svjetska baština UNESCO-a)
* Spisak Svjetske baštine u Bosni i Hercegovini

## Literatura 
* Šefik Bešlagić, Sarajevo: “Veselin Masleša“, 1982. STEĆCI – KULTURA I UMJETNOST
* Šefik Bešlagić, Sarajevo: Veselin Masleša, 1971. STEĆCI, KATALOŠKO-TOPOGRAFSKI PREGLED
* Marko Vego,  Sarajevo: Izdanje Zemaljskog muzeja, knjiga III, 1964.Zbornik srednjovjekovnih natpisa Bosne i Hercegovine. 

## Reference 
Kategorija:Nacionalni spomenici na Palama (Republika Srpska)
Kategorija:Stećci u Palama (RS)
Nekropola Borak

**Nekropola Borak**, naselje  Burati, općina Rogatica, nalazi se na listi 30 srednjovjekovnih nekropola stećaka koje su 2016. godine proglašene Svjetskom baštinom UNESCO-a. Na listi su 22 nekropole u Bosni i Hercegovini, po 3 u Srbiji i Crnoj Gori, a 2 u Hrvatskoj.

Nekropola je i nacionalni spomenik Bosne i Hercegovine.
## Lokacija 
Nalazi se uz put Sokolac-Rogatica (Han-stjenički plato) u naselju Burati.
## Historija 
Rogatica je u XIV i XV vijeku bila usko vezana za utvrđenje Borač, i za njegove gospodare Radinoviće, odnosno Pavloviće, koji su u XV vijeku držali u svojoj vlasti cijeli kraj od izvora rijeke Bosne do Drine, uključujući trg u Rogatici. Po tom gradu jedno vrijeme, tokom prvih godina turske vlasti i sam trg Rogatica nazivao se Borač (Bazar Borač). Razručeni grad u kojem su bili dvorovi Pavlovića leži iznad lijeve obale rijeke Prače, uz današnje selo Varošište. Turci su Borač zauzeli prije 1466. godine i uskoro ga napustili.

Postoji vjerovatnost da je Borač najprije bio na suprotnoj strani Mesića, između današnjih sela Borača i Brčigova, gdje se vide ostaci tvrđave. Na ovaj zaključak upućuju ne samo ostaci tvrđave nego i ime samog današnjeg sela Borač, koje se nalazi neposredno uz tvrđavu. Motivi su: polumjesec, rozeta, ruka s mačem i predstave psa, srne, čovjeka i medvjeda.
## Također pogledajte 
* Stećci (svjetska baština UNESCO-a)
* Spisak Svjetske baštine u Bosni i Hercegovini

## Literatura 
* Šefik Bešlagić, Sarajevo: “Veselin Masleša“, 1982. STEĆCI – KULTURA I UMJETNOST
* Marko Vego,  Patarenstvo u Hercegovini u svjetlu arheoloških spomenika, GZM, Sarajevo 1963.
* Bejtić Alija -Rogatica, Srednji vijek, Svjetlost, Sarajevo, 1966

## Reference 
Kategorija:Stećci svjetska baština u Bosni i Hercegovini
Kategorija:Nacionalni spomenici u Rogatici
Kategorija:Stećci u Rogatici
Nekropola Umoljani

**Nekropola Umoljani**, naselje  Umoljani, općina Trnovo (FBiH), nalazi se na listi 30 srednjovjekovnih nekropola stećaka koje su 2016. godine proglašene Svjetskom baštinom UNESCO-a. Na listi su 22 nekropole u Bosni i Hercegovini, po 3 u Srbiji i Crnoj Gori, a 2 u Hrvatskoj.

Nekropola je i nacionalni spomenik Bosne i Hercegovine.

## Lokacija 
Nacionalni spomenik čine više cjelina raspoređenih na lokalitetima Dolovi i Crkvina s lijeve i desne strane puta prije ulaska u selo Umoljane:
* nekropola sa 47 stećaka;
* nekropola sa 11 starih nišana;
* zemljom prekriveni ostaci objekta na lokalitetu Crkvina;
* osamljeni stećak;
* nekropola sa pet stećaka.

## Opis 
Ostaci drevnih naselja razbacani su oko sela, sa velikim brojem srednjovjekovnih nadgrobnih spomenika smještenih visoko na hridinama. Većina stećaka izrađeni su od lokalnog kamena, imaju oblik ploče, sanduka i sljemenjaka. Znatan broj stećaka ukrašavaju realistička i simbolička obilježja (tordirana vrpca, dvostruka vrpca od cik-cak linija, linije rađene u vidu reljefnih ispupčenja i udubljenja, loza sa trolistom, loza sa spiralama, stilizirani križ, latinski križ, štit, mač, krug i figuralna predstava kola, tj. posmrtnog kultnog plesa, zatim predstava stiliziranog stabla sa dva para spiralnih zavoja koji se simetrično povijaju te ukras rozete).
## Također pogledajte 
* Stećci (svjetska baština UNESCO-a)
* Spisak Svjetske baštine u Bosni i Hercegovini

## Literatura 
* Šefik Bešlagić, Sarajevo: “Veselin Masleša“, 1982. STEĆCI – KULTURA I UMJETNOST
* Šefik Bešlagić, Sarajevo: Veselin Masleša, 1971. STEĆCI, KATALOŠKO-TOPOGRAFSKI PREGLED
* Marko Vego,  Sarajevo: Izdanje Zemaljskog muzeja, knjiga III, 1964.Zbornik srednjovjekovnih natpisa Bosne i Hercegovine.

## Reference 
Kategorija:Nacionalni spomenici u Trnovu (Federacija Bosne i Hercegovine)
Kategorija:Stećci u Trnovu (Federacija Bosne i Hercegovine)
Kategorija:Stećci svjetska baština u Bosni i Hercegovini
Kamena ploča sa natpisom Radovca Vukanovića

**Kamena ploča sa natpisom Radovaca Vukanovića** nastala je u 15. vijeku, na prirodnoj, skoro vodoravno položenoj stijeni, dimenzija: dužine 1,9&nbsp;m, širine od 2 do 0,60&nbsp;m. Proglašena je za nacionalni spomenik Bosne i Hercegovine.

Živa stijena u kojoj je bio urezan natpis Radovca Vukanovića nalazi se uz zapadni rub polja koje se zove Zablatak, općina Neum. Do gradnje sistema Trebišnjica polje je često bilo pod vodom. Polje Zablatak se proteže južno od glavnog puta Stolac–Hutovo–Velja Međa (Popovo polje), u Donjem Hutovu.

Teritorija žapske župe izjednačila se s područjem feudalne oblasti Nikolića u vrijeme župana Nikole (iza 1327. godine), koji je, iako je formalno nosio župansku titulu, postao prvi feudalni gospodar župe Žabe i vazal bosanskog bana Stjepana II Kotromanića. Nikolići su najznačajnija vlasteoska porodica u župi Žabi i direktni su potomci humskog kneza Andrije (1214–1217), koji je početkom 13. stoljeća, pri raspadu Humske države, pod svojom vlašću zadržao Popovo s Primorjem i Žabom. Porodično groblje Nikolića, a vjerovatno i sjedište bilo je u Vranjevom selu. Njihova loza se može pratiti kroz osam generacija sve do vojvode Vukačina (1436–1453). Status ove porodice se vremenom mijenjao. Nekada su bili neposredni vazali bosanskog kralja, a češće vazali Sankovića u Popovu i Kosača.

Uklesani natpis je na bosanskoj ćirilici (bosančici). Kao carinik, bio je od strane svog vojvode prisiljen da napiše ovaj natpis, kada je ustanovljeno da vojvodi ne polaže ubran novac od carine. Nije utvrđeno o kojem vojvodi se radi: Sankovići do 1404, Sandalj Hranić do 1435, dalje Stjepan Vukčić i Nikolići.

"ASE PIŠE RADOVAC VUKANOVIĆ KUJI ZNAH CARINU U VOJVODE I DOK MU NE ZGRIŠIH PRIJATELJE NE IZGUBIH."

Natpis je do 1991. stajao u Novkovića Klancu, kada je premješten u lapidarij katoličke crkve u Gornjem Hutovu.

## Reference 
## Vanjski linkovi 
* Zvanični sajt općine Neum

Kategorija:Hum
Kategorija:Nacionalni spomenici u Neumu
Velika nagrada Bahreina 2017.

**Velika nagrada Bahreina 2017.** (službeno poznata kao **"2017 FORMULA 1 GULF AIR BAHRAIN GRAND PRIX"**) automobilska je trka Formule 1 koja se održava 16. aprila 2017. na stazi Bahrain International Circuit u Sakhiru, u Bahreinu. Ovo je treća trka u sezoni 2017., i ujedno i 13. trka za Veliku nagradu Bahrein.

Valtteri Bottas osvojio je prvi pol poziciju u karijeri. Sebastian Vettel pobjednik je druge utrke sezone i 44. u karijeri. Lewis Hamilton je završio drugi ispred momčadskog kolege Bottasa.

## Kvalifikacije (subota) 
## Utrka (nedjelja) 
## Rangiranje nakon utrke
;Vozači

;Konstruktori

* Samo je u prvih 5 pozicija uključen plasman za oba seta.

## Zanimljivosti 
### Vozači 
* 44. pobjeda za Sebastian Vettel;
* 1. pol pozicija za Valtteri Bottas.

### Konstruktori 
* 226. pobjeda za Ferrari.

## Vanjski linkovi 
*  formula1.com – Rezultati kvalifikacija
*  formula1.com – Rezultati utrka
*  statsf1.com - detalji utrke

Bahreina
Kategorija:2017. u Bahreinu
2017
Ženavlje

mini|280px|Ženavlje, zvonik
**Ženavlje** (, ) su naseljeno mjesto u sastavu općine Gornji Petrovci, regija Pomurska, Slovenija.

## Historija
Do teritorijalne reorganizacije u Sloveniji nalazile su se u sastavu stare općine Murska Sobota.

## Stanovništvo
Na popisu stanovništva 2011. godine, Ženavlje su imale 109 stanovnika.

## Zanimljivosti
Dana 18. augusta 1934. godine, u selo je prisilno sletio stratosferski balon sa belgijskim istraživačima Maxom Cosynsom i Nerom van der Elstom, o čemu su izvijestili svi tadašnji evropski mediji.

## Reference
## Vanjski linkovi
Kategorija:Naselja u Sloveniji
Kategorija:Naselja u Pomurskoj regiji
Adis Jahović

**Adis Jahović** (rođen 18. marta 1987) je makedonski nogometaš i član makedonske reprezentacije. Trenutno nastupa za turski Göztepe na poziciji napadača.

## Karijera 
Adis Jahović je rođen 18. marta 1987. u Skoplju. Igrao je u omladinskim selekcijama FK Napredok gdje je 2006. nastupao i za seniorski tim. Nakon Napredoka nastupao je još za FK Makedonija, da bi u periodu od 2007. do 2011. nastupao i za bosanskohercegovačke klubove: Željezničar, Velež i Sarajevo. Od 2011. do 2013. Adis Jahović igrao je za švicarske klubove Wil i Zürich. Nakon Švicarske igrao je za poljsku Vorsklu Poltavu, hrvatsku Rijeku, rusku Kriliju Sovjetov, a trenutno od 2016. igra za turski Göztepe.

## Reprezentacija 
U prijateljskoj utakmici u Skoplju između domaćina Makedonije i Slovenije odigrane 14. novembra 2012. Adis Jahović je zabilježio svoj prvi nastup za nacionalnu selekciju Makedonije gdje je u debiju postigao i prvi gol za Makedoniju.

:*Strijelac i rezultat je prikazan prvo za Makedoniju.*

## Reference 
## Vanjski linkovi 
*Adis Jahović na macedonianfootball.com 
*
*
*
*
*Adis Jahović na weltfussball.de 
*Adis Jahović na transfermarkt.com 

Kategorija:Rođeni 1987.
Kategorija:Živi ljudi
Kategorija:Biografije, Skoplje
Kategorija:Makedonski nogometaši
Kategorija:Nogometaši Napredok Kičeva
Kategorija:Nogometaši Makedonije Gjorče Petrov
Kategorija:Nogometaši Željezničara
Kategorija:Nogometaši Veleža
Kategorija:Nogometaši Sarajeva
Kategorija:Nogometaši Wila
Kategorija:Nogometaši Züricha
Kategorija:Nogometaši Vorskla Poltave
Kategorija:Nogometaši Rijeke
Kategorija:Nogometaši Krila Sovjetov Samare
Kategorija:Nogometaši Göztepea
Kategorija:Nogometaši Antalyaspora
Hidroelektrana Slapovi na Uni

**Hidroelektrana Slapovi na Uni** nalazi se nizvodno od grada Bihaća u naselju Kostela, Bosna i Hercegovina. Puštena je u rad 1954. 
## Historija elektrane 
Građevinski radovi na elektrani počeli su u junu 1950. Agregati su pušteni u pogon do januara 1952. Uvezana je  u jedinstven  elektronenergetski sistem 31.decembra 1954. Bila je to druga elektrana u Bosni i Hercegovini izgrađena poslije Drugog svjetskog rata. Još uvijek je jedina elektrana u unsko-sanskom bazenu. Budući da je nisko instalirana i ima dosta preljeva, izvršena je  njena dogradnja i modernizacija u periodu 1988-2001.

## Tehničke karakteristike 
Hidroelektrana Una je derivacijska elektrana s akumulacijom za djelomično dnevno izravnavanje. Derivacija je ostvarena tunelom dužine 176 m. Ulazna građevina s dovodnim tunelom, vodna komora s preljevom i mašinska hala smješteni su na lijevoj obali Une. Elektrana je iskoristila prirodni pad rijeke koji je na ovom mjestu na vrlo kratkom razmaku bio preko 10 m. Tokom čitavog pogona agregati su bili u normalnoj proizvodnji, osim tokom remonta i redovnog održavanja. Zbog niske instalacije elektrana može prosječno preko 230 dana raditi sa sva četiri agregata.

Postrojenje 35 kV je s dva sistema sabirnica, a sastoji se od 12 polja: 4 generatorska, 3 dalekovodna, 2 za kućne transformatore, te mjerno, spojno i rezervno polje.
* broj agregata: 4
* instalirana snaga: 4x2,5 MW (10 MW)
* tehnički minimum: 10 MW
* srednja godišnja proizvodnja: 167 GWh
* tip turbine: Kaplan/Litostroj
* tip generatora: Končar 
* konstruktivni pad – 12 m
* srednja godišnja proizvodnja 45,5 GWh

## Reference 
Slapovi na Uni
Kategorija:Bihać
Eurosong 1967.

**Eurovizija 1967.** je bila 12. po redu Eurovizija. Održana je 8. aprila 1967. u Beču, Austrija nakon što je Udo Jürgens pobijedio prošle godine. Voditeljica je bila Erica Vaal.

Pobjednička pjesma "Puppet on a String", koju je pjevala Sandie Shaw, predstavnica Ujedinjenog Kraljevstva, imala je najveću udaljenost od drugog mjesta ikad zabilježenu; dobila je više nego duplo bodova nego drugo mjesto. Voditeljica se zbunila tokom glasanja, te je proglasila Ujedinjeno Kraljevstvo pobjednikom prije nego što je zadnja država glasala.

Takmičenje je dugo ostalo jedino koje je Austrija organizovala, sve do 2015.

## Format 
Pozornica je ove godine bila malo neobična. Tu su bila dva ogledala na oba kraja pozornice koja su se okretala tokom svake peformanse. Voditeljica, Erika Vaal je odjavila takmičenje tako što je čestitala pobjednici i rekla zbogom na nekoliko jezika.

## Takmičari 
Luksemburška pjesma, "L'amour est bleu", koju je otpjevala Vicky Leandros, završila je četvrta; ali svejedno je postala najveći internacionalni hit 1967. godine. Danska je odustala i neće se vratiti sve do 1978. Razlog je to što je novi direktor danske nacionalne televizije mislio da se novac može uložiti na bolji način.

Pobjeda Ujedinjenog Kraljevstva je bila njihova prva. Švicarska je dobila nula bodova drugi put. Portugal je predstavljao Eduardo Nascimento koji je bio prvi crnac na Eurosongu. Širile su se glasine da je njega odabrao Salazar da pokaže Evropi da nije rasista.

### Dirigenti 
*  - Dolf van der Linden
*  - Claude Denjean
*  - Johannes Fehring
*  - Franck Pourcel
*  - Armando Tavares Belo
*  -  Hans Möckel
*  - Mats Olsson
*  - Ossi Runne
*  - Hans Blum
*  - Francis Bay
*  - Kenny Woodman
*  - Manuel Alejandro
*  - Øivind Bergh
*  - Aimé Barelli
*  - Mario Rijavec
*  - Giancarlo Chiaramello
*  - Noel Kelehan

### Izvođači povratnici 
Tri izvođača su se vratila. Claudio Villa iz Italije koji se prvo takmičio 1962.; zatim Kirsti Sparboe iz Norveške, koja se takmičila 1965.; i Raphael iz Španije koji je predstavljao tu državu 1966.

## Rezultati
## Tablica
## Vanjski linkovi
* Službeni sajt

Kategorija:Eurosong po godinama
Kategorija:1967. u Austriji
Kategorija:Muzika u Austriji
Raba (rijeka)

**Raba** (; ; ; ) jest rijeka u jugoistočnoj Austriji i zapadnoj Mađarskoj, desna pritoka Dunava, te treća rijeka po dužini i najveća pritoka Dunava u Mađarskoj. Dužina rijeke je oko 265 km.

## Hidrologija 
Raba izvire u centralnoj Štajerskoj na obroncima planine Osser (Okrug Hohenau an der Raab) na nadmorskoj visini od 1548 metara, nekoliko kilometara istočno od grada Bruck an der Mur.

## Reference
Kategorija:Rijeke u Mađarskoj
Kategorija:Rijeke u Austriji
Kategorija:Pritoke Dunava
Veščica (Murska Sobota)

mini|280px|Veščica, pentekostalna crkva
**Veščica** () je naseljeno mjesto u sastavu gradske općine Murska Sobota, regija Pomurska, Slovenija.

## Historija
Do teritorijalne reorganizacije u Sloveniji nalazila se u sastavu stare općine Murska Sobota.

## Stanovništvo
Na popisu stanovništva 2011. godine, Veščica je imala 436 stanovnika.

**Napomena**: *Od 1955. do popisa stanovništva 1991. iskazivano pod imenom **Veščica pri Murski Soboti**. Na popisu stanovništva 1991. iskazivano pod imenom **Veščica pri Murski Soboti**, a od popisa 2002. pod imenom **Veščica**. U 1984. izvršena je manja razmjena teritorija između naselja Černelavci i **Veščica**.*

## Reference
## Vanjski linkovi
Kategorija:Naselja u Sloveniji
Kategorija:Naselja u Pomurskoj regiji
Hidroelektrana Trebinje II

mini|250x250piksel|Hidroelektrana Trebinje II
**Hidroelektrana Trebinje II** nalazi se na rijeci Trebišnjici, u općini Trebinje, Bosna i Hercegovina. Puštena je u rad 1981. Nalazi se na oko 4&nbsp;km uzvodno od Trebinja.

## Akumulacija 
Hidroelektrana Trebinje II je locirana neposredno ispod Brane Gorica koja je čvorište raspodjele voda u sistemu Donji horizonti, tj. na ovom mjestu je predviđena optimizacija iskorišćenja raspoloživih voda. Ovdje dolaze vode iz Bilećkog jezera udaljenog uzvodno 13,5&nbsp;km.

Trebinjsko jezero, kao kompezacioni bazen, ukupne zapremine 15.74 x 106 m3, omogućuje dnevno izravnanje vode HE Trebinje I i pritoke Sušice. Betonska brana Gorica je visine 33.5 m i dužine 185 m. Objektu organizaciono pripada kanal, tj regulisano betonsko korito dužine 67.8&nbsp;km, које је betonirano na 61&nbsp;km dužine. Ovim kanalom se odvodi dio vode prema prema pumpnoj HE Čapljina, kapaciteta 45 m3/s. Ove vode koriste se i za navodnjavanje Trebinjskog i Popovog Polja. Drugi tunel služi za odvod vode prema HE Dubrovnik i jedan je od najimpozantnijih objekata u sistemu HET-a. Sastoji se od
* zahvatne građevine sa kotom praga 275,82 m.n.m.;
* jedan tunel prečnika 6 metara, dužine 15,4 kilometara, debljine obloge 0,50 m;
* betonski cjevovod (Mokro Polje) prečnika 5,40 m, dužine 1,20&nbsp;km i debljine obloge 0,40 m;
* vodostan zapremine gornje komore 10.000 m3 ;
* cjevovod (vertikalni čelični ubetoniran u stijeni) prečnika od 3,90 m do 3,30 m.

Na brani Gorica postoje dva temeljna ispusta na lijevoj strani brane i dva prelivna polja u sredini brane kojima se omogućuje evakuacija velikih voda.
## Karakteristike 
Elektrana je priključena na naponsku mrežu 35 kV i ima lokalni karakter jer je prosječna godišnja proizvodnja manja od potreba grada Trebinja.  
* broj agregata: 1
* instalirana snaga: 8 MW
* tip turbine: Kaplan
* srednja godišnja proizvodnja: 14,5 GWh

## Također pogledajte 
Donji i Gornji horizonti

## Reference 
Trebinje II
Kategorija:Trebinje
Eurosong 1968.

**Eurovizija 1968.** bila je 13. Eurovizija. Pobjednik je bila španska pjesma "La, la, la", koju je izvela Massiel, a drugo mjesto sa samo bodom zaostatka osvojilo je Ujedinjeno Kraljevstvo s pjesmom "Congratulations!". Španija je prvo htjela poslati Joana Manuela Serrata da pjeva "La, la, la", ali je on htio pjevati na katalonskom, čemu se protivio Francisco Franco. Serrata je zamijenila Massiel, koja je pjesmu otpjevala na španskom.

## Format 
1968. bila je prva godina kada je takmičenje prenošeno u boji. Zemlje koje su prenosile takmičenje u boji su Francuska, Zapadna Njemačka, Švedska, Holandija i Ujedinjeno Kraljevstvo. Također, cijela istočna Evropa i Tunis su prenosili takmičenje. Katie Boyle je vodila takmičenje treći put.

## Takmičari 
Takmičari su ostali isti kao i prošle godine.

### Dirigenti 
*  - Joaquim Luís Gomes
*  - Dolf van der Linden
*  - Henri Segers
*  - Robert Opratko
*  - André Borly
*  -  Mario Robbiani
*  - Michel Colombier
*  - Mats Olsson
*  - Ossi Runne
*  - Alain Goraguer
*  - Giancarlo Chiaramello
*  - **Norrie Paramor**
*  - Øivind Bergh
*  - Noel Kelehan
*  - Rafael Ibarbia
*  - Horst Jankowski
*  - Miljenko Prohaska

### Izvođači povratnici 
Jedan izvođač se vratio. Pobjednica iz 1962., Isabelle Aubret, ponovo je predstavljala Francusku.

## Rezultati
## Tabela
## Reference 
## Vanjski linkovi
* Službeni sajt

Kategorija:Eurosong po godinama
Kategorija:1968. u Ujedinjenom Kraljevstvu
Kategorija:Muzika u Ujedinjenom Kraljevstvu
Eurosong 1970.

**Eurovizija 1970** bila je 15. Eurovizija. Održana je 21. marta 1970. u RAI Congrescentrumu u Amsterdamu, Holandija. Ovo takmičenje se smatra kao najznačajniji u historiji zbog više razloga. Irska je pobijedila sa pjesmom "All Kinds of Everything".

Irska je prvi puta pobijedila. Ujedinjeno Kraljevstvo je bilo drugo po sedmi put, samo šest bodova iza Irske. Luksemburg je osvojio nula bodova po prvi i posljednji put.

## Lokacija 
Pošto su prošle godine 4 zemlje pobijedile, postavilo se pitanje ko će biti domaćin 1970. Pošto je Ujedinjeno Kraljevstvo bilo domaćin 1968. a Španija 1969. u igri su ostale Francuska i Holandija. Bacanje novčića je odlučilo u korist Holandije.

## Format 
Holandski produceri su bili primorani da produže šou pošto se samo 12 zemalja odlučilo za put u Amsterdam. Rezultat je bio format koji se zadržao do danas. Produženi slijed otvaranja (snimljen u Amsterdamu) postavio je scenu, dok je svaki nastup predstavljen kratkim videom "razglednicom" u kojoj se pojavljuje izvođač u svojoj zemlji. Međutim, razglednice za Švicarsku, Luksemburg i Monako su snimljene u Parizu (kao i francuska razglednica). Interesantno, dugi proizvodni film (preko 4 minute) je nastavljen najkraćim uvodom ikad. Willy Dobbe je samo pozdravila gledaoce na engleskom, francuskom i holandskom, i to je odradila za 24 sekunde. Naslovi na ekranu su pisali prije svakog nastupa, naslovi pjesama su bili napisani malim slovima a imena izvođača i kompozitora velikim slovima.

Dizajn pozornice je dizajnirao Roland de Groot; jednostavan dizajn koji se sastojao od zakrivljenih vodoravnih šipki i srebrenih balona koji su se pomijerali u raznim smjerovima.

Kako bi izbjegli incident kao 1969. pravilo je napravljeno. Ako bi se dvije pjesme našle na prvom mjestu, bile bi izvedene ponovo. Onda bi žiriji odlučili koja je pjesma bolja. Ako bi još uvijek bili izjednačeni, obje države bi bile pobjednici.

## Takmičari 
Austrija (koja se nije takmičila 1969), Finska, Norveška, Portugal i Švedska su bojkotovale ovogodišnju Euroviziju zbog prošlogodišnjeg rezultata. Portugal je ipak održao nacionalno finale, na kojem je pobijedio Sérgio Borges.

Od takmičara neki su već bili uspješni. Ujedinjeno Kraljevstvo je poslalo velšku pjevačicu Mary Hopkin, dok je David Alexandre Winter predstavljao Luksemburg. Španiju je predstavljao tada nepoznati Julio Iglesias.

 pjeva *All Kinds of Everything*]]

### Dirigenti 
*  - **Dolf van der Linden**
*  -  Bernard Gérard
*  - Mario Capuano
*  - Mojmir Sepe
*  - Jack Say
*  - Franck Pourcel
*  - Johnny Arthey
*  - Raymond Lefèvre
*  - Augusto Algueró
*  - Jimmy Walter
*  - Christian Bruhn
*  - Dolf van der Linden

### Izvođači povratnici 
Po prvi puta nije bilo izvođača povratnika.

## Rezultati
## Tabela
## Reference
## Vanjski linkovi
* Službeni sajt

Kategorija:Eurosong po godinama
Kategorija:1970. u Nizozemskoj
Kategorija:Muzika u Nizozemskoj
Termoelektrana Ugljevik

[mini|230x230piksel|Termoelektrana u [Ugljeviku (2025)]]
**Termoelektrana Ugljevik** pripada općini Ugljevik u Bosni i Hercegovini. Započela je sa radom 1985. godine i kao osnovno gorivo se koristi mrki ugalj iz ležišta Bogutovo Selo. Zavisno preduzeće „Rudnik i termoelektrana Ugljevik“ ad Ugljevik posluje u okviru Mješovitog holdinga „Elektroprivreda Republike Srpske“ sa sjedištem u Trebinju. Pretežna djelatnost preduzeća je proizvodnja električne energije i eksploatacija i prodaja uglja.
## Historija elektrane 
Izgradnja TE-Ugljevik počela je u novembru 1977. godine. Na bazi dokazanih rezervi uglja i generalnog plana lokaliteta bila je predviđena izgradnja energetskog kompleksa 4 x 300 MW. Izgradnja prvog bloka TE, instalisane snage 300 MW, završena je 1985. godine. Izgradnja drugog bloka prekinuta je početkom rata u Bosni i Hercegovini u periodu od 23. aprila 1992. do 24. novembra 1995. godine. Rat je prekinuo i radove na izgradnji još jednog bloka TE snage 300 MW. 
* broj agregata: 4
* Nazivna  snaga: 300 MW
* Snaga na pragu: 279 MW
* Min. na pragu: 155 MW
* Vlastita potrošnja: 8,61% od ukupne proizvodnje.
* Prosječna godišnja proizvodnja: 1560 GWh
* Gorivo: mrki ugalj
* Specifična potrošnja toplote: 11 032 (kJ/kWh)
* Specifična potrošnja goriva: 1,1 (kg/kWh)
* Kalororična moć goriva: 10470 (kJ/kg)
* Napon mreže: 400 kV
## Reference 
Ugljevik
Kategorija:Ugljevik
Termoelektrana Kakanj

**Termoelektrana Kakanj** je jedna od nekoliko termoelektrana na području Bosne i Hercegovine. Nalazi se u Čatićima, nedaleko od Kaknja. Počela je sa radom 1985. godine. Kao osnovno gorivo u TE – Kakanj koristi se mrki ugalj. U vlasništvu je državne energetske kompanije Elektroprivreda BiH. Elektrana opskrbljuje šire područje električnom energijom, grad Kakanj toplotom, te dodatno isporučuje šljaku i pepeo Tvornici cementa Kakanj. Termoelektrana Kakanj smještena je na lijevoj obali rijeke Bosne, pet kilometara uzvodno od grada Kaknja, u srednjobosanskom ugljenom bazenu koji ima značajne geološke rezerve mrkog uglja.

## Historija elektrane 
Izgradnja Termoelektane je vršena etapno, u periodu od 1947. do 1988. godine.  Proizvodnja električne energije povećavala se sukcesivnim puštanjem u pogon:
* blokova 1 i 2 1956. godine 
* blokova 3 i 4  1960. godine  
* bloka 5 1969. godine  
* bloka 6 1977. godine  
* bloka 7 1988. godine

Blokovi 1, 2, 3 i 4 su stavljeni van pogona. Električnu energiju TE „Kakanj“ proizvodi u termo blokovima 5, 6 i 7.
Poslije rata u Bosni i Hercegovini izvršena je rekonstrukcija i modernizacija blokova 5 i 6  (110 MW), djelomična rekonstrukcija Bloka 7 (230 MW) i rashladnog sistema blokova 5 i 6 – prelazak s poluotvorenog na zatvoreni sistem hlađenja. Realizacijom ovih investicija proizvodni vijek postrojenja produžen je za 15 godina, poboljšana je pogonska spremnost, povećan stepen korisnog djelovanja i smanjena emisija polutanata.

Pored proizvodnje električne energije, TE «Kakanj»  proizvodi i isporučuje i toplotnu energiju za daljinsko grijanje grada Kaknja.
## Tehničke karakteristike 
* Instalirana snaga - 450 MW (bez blokova 32 MW),
* Godišnja proizvodnja električne energije oko 2300 GWh,
* Godišnja potrošnja uglja oko 1,8 miliona tona,
* Problemi s emisijama.

Termoelektrane, službeno najveći zagađivači zraka u državi, emitiraju od 65 do 90% svih emisija SO2, NOx i CO2 u atmosferu. Iako su implementirane neke ekološke mjere, kao što je smanjenje emisije prašine i emisija NOx (te vrijednosti su u skladu sa važećim zakonima EU), emisijama sumpor dioksida se do sada nije ozbiljnije bavilo.

Termoelektrana Kakanj i dalje ostaje jedan od glavnih zagađivača zraka u državi i njen utjecaj se proteže izvan državnih granica na susjedne zemlje.

Osim toga, čini se da je još jedan ozbiljan problem i zagađenje vode. Ispusti otpadnih voda značajno zagađuju tekuće vode i to dovodi do visokog rizika od sekundarne kontaminacije vode.
## Reference 
Kakanj
Kategorija:Kakanj
Kategorija:Kompanije osnovane 1985.
Kategorija:Elektroprivreda Bosne i Hercegovine
Zelenika

* Božikovina ili zelenika (*Ilex aquifolium*), biljka iz porodice *Aquifoliaceae*

### Naseljena mjesta 
'***:
* Zelenika (Živinice), naselje u općini Živinice

***':
* Zelenika (Herceg Novi), grad u općini Herceg Novi
Stećci u Banovići Selu

**Stećci u Banovići Selu** nalaze se općini Banovići, Bosna i Hercegovina. Stećci su nacionalni spomenik Bosne i Hercegovine. Nacionalni spomenik čine dva stećka.

## Lokacija 
U Banovići Selu, 7&nbsp;km zapadno od grada, uz savremeno muslimansko groblje i spomenik palim borcima iz II svjetskog rata, nalaze se dva nadgrobna spomenika iz srednjeg vijeka. Po jednom od njih, stećku Božićka Banovića, grad je dobio ime. Na ovu lokaciju stećci su preneseni sa svoga izvornog mjesta radi eksploatacije Rudnika mrkog uglja Banovići. Stećci stoje na krajnjem zapadnom dijelu uzvišenja.

Usora i Soli se spominju u titulama bosanskih vladara sve do propasti bosanske države. Župa Dramešin(a), koja je pripadala oblasti Soli, spominje se u natpisu na stećku Božićka Banovića, u Banovići Selu. Stećak se okvirno može datirati u drugu polovinu 14. stoljeća.

## Opis 
Stećak Božićka Banovića je po obliku sljemenjak sa postoljem. Dimenzije postolja su 2,20 x 1,00 x 0,20 m, a sljemenjaka 1,81 x 0,75 x 0,67 m. Kvalitetno je obrađen. Orijentiran je u smjeru zapad – istok. Ukrašen je i ima natpis. Ukrasni motivi su tordirana vrpca na rubovima  i dvostruka spirala sa rozetom na istočnoj čeonoj strani. Na bočnoj strani je natpis u pet redova, na bosanskoj ćirilici. Transkripcija u cjelosti glasi:

*Ovdje leži Božićko Banović, na svojoj plemenitoj zemlji i na Dramešini, a postaviše (stećak) Hlapac i ja Bogdan i ja Rajko s braćom.*

Natpis je dobro očuvan i čitljiv. Ovo je zasada najstariji, srednjovjekovni izvor u kome se spominje župa Dramešina.
Drugi stećak je takođe sljemenjak sa postoljem. Ukrasni motivi su isti – tordirana vrpca na rubovima i dvostruke spirale sa rozetom na obje čeone strane. Na bočnim stranama nema nikakvih ukrasa. Sjeverna strana stećka je oštećena.

## Reference 
Kategorija:Stećci u Banovićina
Kategorija:Nacionalni spomenici u Banovićima
Kategorija:Usora i Soli
Kategorija:Stećci sa natpisom
Kuća Mulalić

**Kuća Mulalić** nalazi se u Doboju, Bosna i Hercegovina. Kuća je i nacionalni spomenik Bosne i Hercegovine.

## Lokacija 
Nalazi se u centru Doboja, u ulici kralja Aleksandra broj 5, u blizini crkve Presvetog srca Isusova i džamije Donja mahala Trnjak.

## Historija 
Predstavlja jedan od rijetkih primjera tradicionalne gradske kuće iz 19. vijeka. Posebnost kuće Mulalić je što je izvedena kao spratna kuća s prepustom, čiji su i prizemlje i sprat građeni u ćerpiču i drvetu. Objekat ima kontinuitet stambene funkcije od druge polovine 19. vijeka. Kuća je veoma dobro očuvan primjer vernakularnog tipa kuće sačuvanih u gradovima.

Tokom Drugog svjetskog rata na kući nisu zabilježena znatnija oštećenja, a tokom druge polovine 20. vijeka u kući nastavljaju da žive pripadnici porodice Mulalić. Oktobra 1992. godine kuća Mulalić je napuštena, a krajem iste godine je oštećena kao posljedica miniranja obližnje Crkve Presvetog srca Isusova. Odmah po završetku zadnjeg rata 1992-95. izvršena je opravka polovine kuće Mulalić angažiranjem pripadnika porodice i od tada je kuća djelimično nastanjena. Godine 2007. izvršena je parcijalna opravka i druge polovine kuće Mulalić, ali taj dio kuće nije stalno nastanjen.

## Opis 
Kuća Mulalić u Doboju pripada tipu gradskih spratnih kuća s prepustom, građenih u ćerpiču i drvetu (bondruk sistem) oslonjenim na niske kamene podzide i pokrivenih četverovodnim krovom.

Kuća je pravougaone osnove dimenzija 8,08 m x 9,55 m i spratnosti P+1, visine 8,18 m do sljemena krova. Na kući, podijeljenoj podužnim zidom, nalaze se dva ulaza. Vanjski i unutrašnji zidovi su malterisani, s tim da je malter sa unutrašnjih zidova južnog dijela kuće najvećim dijelom uklonjen.

## Literatura 
* Muhamed Kadić - Starinska seoska kuća u Bosni i Hercegovini - doktorska disertacija. Beograd: Arhitektonski fakultet u Beogradu, 1963.
* Desanka Kovačević-Kojić - Gradska naselja srednjevjekovne Bosanske države. Sarajevo: Veselin Masleša, 1978.   
* Branko B. Belić - Stari Doboj, u slici i riječi. Doboj: Prosvjeta, Udruženje distrofičara Doboj, 2003.
 
## Reference 
Kategorija:Nacionalni spomenici u Doboju
Kategorija:Gradska bosanska kuća osmanskog doba‎
Eš-Šems

**Sura Eš-Šems** (arapski: **الشمس**; bos.: *Sunce*) je 91. sura Kur'ana. 
Sadrži 15 ajeta i spada u *mekanske sure*, sure objavljene u Meki.

## Sadržaj 
U prvom dijelu sure, Allah se zaklinje astronomskim pojavama i objektima koji dokazuju veličinu Stvoritelja. 
Prvo se zakljinje suncem, po kojem je sura i nazvana, zatim i mjesecom, kao i danom i noći, koje se naizmjenično nizaju. Također se zakljinje i nebom i Zemljom kao i dušom i njenim gospodarom, nakon čega obećava da će uspjeti samo oni koji su bogobojazni i duše svoje očiste od grijeha.

U prvih deset ajeta ove sure se kaže:

U drugom dijelu sure se govori o narodu Semud, i iako se ne imenuje direktno, kazuje se o Poslaniku Salihu, koji je poslan ovom narodu. Naime, riječ je o poznatom događaju kada su predstavnici naroda Semud odbili da ispoštuju dogovor o redoslijedu korištenja izvora, iako im je dokaz koji su tražili predočen. Ubili su devu i odbili pokajati se, nakon čega ih je Poslanik Salih, sa svojim pristalicama napustio, a narod Semud je, zbog grijeha koji je činio, bio uništen.

O tome se u ostatku sure kaže:

## Također pogledajte 
*Kur'an
*Tefsir
*Tefsir Ibn-Kesira

## Reference 
## Vanjski linkovi 
* Tefsir sure Eš-Šems 
* Sura Eš-Šems sa prijevodom na bosanski (od Korkuta), na tanzil.net
* Sura Eš-Šems s audiozapisom

Š
Š
Š
Kategorija:Sure u kojima se spominju poslanici
Robert Lewandowski

**Robert Lewandowski** poljski je nogometaš koji igra na poziciji napadača za Barcelonu i reprezentaciju Poljske.

## Trofeji
**Lech Poznanj**
*Ekstraklasa: 2009/10.
*Kup Poljske: 2008/09.
*Superkup Poljske: 2009.

**Borussia Dortmund**
*Bundesliga: 2010/11, 2011/12.
*DFB-Pokal: 2011–12.
*DFL-Superkup: 2013.

**Bayern München**
*Bundesliga: 2014/15, 2015/16, 2016/17, 2017/18, 2018/19, 2019/20, 2020/21, 2021/22.
*DFB-Pokal: 2015/16, 2018/19, 2019/20.
*DFL-Superkup: 2016, 2017, 2018, 2020, 2021.
*UEFA Liga prvaka: 2019/20.
*UEFA Superkup: 2020.
*FIFA Svjetsko klupsko prvenstvo: 2020.

**Barcelona**
*La Liga: 2022/23.
*Španski superkup: 2022/23.

## Reference
## Vanjski linkovi
*Robert Lewandowski  na *lewandowskiofficial.com*
*Robert Lewandowski na *90minut.pl*
*Robert Lewandowski na *national-football-teams.com *
*Robert Lewandowski na *Transfermarktu*
*
*

Kategorija:Živi ljudi
Kategorija:Rođeni 1988.
Kategorija:Biografije, Varšava
Kategorija:Poljski nogometaši
Kategorija:Nogometaši Znicz Pruszkówa
Kategorija:Nogometaši Lech Poznańa
Kategorija:Nogometaši Borussije Dortmund
Kategorija:Nogometaši Bayern Münchena
Kategorija:Nogometaši Barcelone
Kategorija:Igrači na Evropskom prvenstvu u nogometu 2012.
Kategorija:Igrači na Evropskom prvenstvu u nogometu 2016.
Kategorija:Igrači na Svjetskom prvenstvu u nogometu 2018.
Kategorija:Igrači na Evropskom prvenstvu u nogometu 2020.
Kategorija:Igrači na Svjetskom prvenstvu u nogometu 2022.
Kategorija:Igrači na Evropskom prvenstvu u nogometu 2024.
Musafirhana u Fojnici

**Musafirhana u Fojnici** najstarija je upotrebljiva spomen kuća u Bosni i Hercegovini vezana za Osmanski period.
### Lokacija 
Službeno najstarija kuća u BiH nalazi se u Bosanskoj ulice, na ušću rječice Šćone u Dragaču, u  Fojnici, Bosna i Hercegovina. Kuća je i nacionalni spomenik Bosne i Hercegovine.
### Historija 
Musafirhana je imenica arapsko – perzijskog porijekla i označava gostinsku kuću za putnike namjernike. Poreskim olakšicama, vakufima, ali i direktnim novčanim davanjima, država je finansirala ovakve komunalne objekte koji su zauzvrat putnicima na proputovanju obezbjeđivali besplatni trodnevni boravak (smještaj i hrana) u musafirhani. Pretpostaviti je da je i porijeklo narodne krilatice „Svakog gosta, tri dana dosta“ u uskoj vezi sa ovim važnim stambeno – komunalnim objektom. Pravilo o trodnevnome besplatnom boravku, moglo se koristiti samo jednom i nikada više.

Ako je Atik džamija najstariji sačuvani sakralni objekat u gradu, onda je, prema svim pokazateljima, fojnička musafirhana vjerovatno najstariji stambeni objekat. Ne zna se godina gradnje, ali je za pretpostaviti da je nastala krajem 16. vijeka, kada se oko navedene džamije formira i prva muslimanska mahala.

Fojnička musafirhana odavno je u vlasništvu ovdašnje intelektualne obitelji Salihagić, i, do pred rat u Bosni i Hercegovini, bila je pod zaštitom bivše države. Bila je nominovana na listu UNESCO-a, ali je rat sve to poremetio.
### Opis 
Njezina unutrašnjost još čuva stare stropne drvene rezbarije, prastare knjige i predmete, brojne prostorije od kojih se u svakoj nalazi nešto jedinstveno. U njoj su napisana dva primjerka kur'ana, jedan 1615. a drugi 1648. godine; jedan je ostao u fojničkoj baštini, a drugi se nakon Drugog svjetskog rata našao u Dubrovniku.

Kuhinja je s druge strane musafirhane, i danas je također u stambenoij funkciji. U vrtu musafirhane raste prastari voćnjak bosanskih sorti.
## Literatura 
## Reference 
## Vanjski linkovi 
* Fotografije

Kategorija:Nacionalni spomenici u Fojnici
Peulje

**Bosna i Hercegovina**:

* Donje Peulje, naselje u općini Bosansko Grahovo
* Gornje Peulje, naselje u općini Bosansko Grahovo
Chess Titans

***Chess Titans*** jest 3D šahovska igra koju je razvila kompanija Oberon Games za sisteme Windows Vista i Windows 7 Home, Business/Professional, Enterprise i Ultimate. U potpunosti je animirana, fotorealistična i interaktivna igra s deset nivoa težine. Mogu je igrati dvije osobe ili jedna protiv računara.

## Historija 
[mini|Ranija verzija igre na sistemu [Windows 98]]
Igra je predstavljena u verziji 5219 Windows Viste.

Ranija verzija igre zvala se samo *Chess* i nalazi se u sklopu paketa Microsoft Entertainment Pack 4.

## Grafika 
Igra je u potpunosti animirana i dizajnirana za Windows Aero čiji je dizajn nalik staklu. Sadrži trodimenzionalnu fotorealističnu tablu koja se može rotirati i nekoliko tema za figure i tablu. Zaslužna je za prikazivanje Vistinih trodimenzionalnih mogućnosti.

## Doživljaj igre 
Može se igrati s mišem i tastaturom ili s bilo kojim gamepadom koji podržava Windows. Također se može igrati preko Windows Media Centera uz pomoć daljinskog upravljača koji se dobija uz TV tunere ili uz pojedine laptope.

Na kraju svakog poteza, *Chess Titans* prikazuje posljednji protivnikov potez. Igrač također može kliknuti na bilo koju figuru i bit će mu označeni svi mogući potezi koje može napraviti s tom figurom. Ove se mogućnosti mogu isključiti u opcijama.

### Igrač protiv računara 
*Chess Titans* ima deset nivoa težine koji se mogu podesiti u opcijama. Igrač može izabrati želi li voditi crne ili bijele figure. Pri prvom igranju protiv računara, od igrača se traži da izabere između 3 nivoa težine: početni (2. nivo), osrednji (5. nivo) i napredni (8. nivo).

Igra bilježi koliko je partija igrač dobio, izgubio i koliko ih je završeno neriješeno na svakom nivou težine.

### Dva igrača 
Kad igraju dvije osobe, tabla se automatski rotira za 180 stepeni na kraju svakog poteza (tako da oba igrača igraju iz iste perspektive). Ovu je opciju moguće isključiti. Igra također bilježi rezultate svih ovih partija.

## Reference 
Kategorija:Videoigre iz 2006.
Kategorija:Šahovski programi
Kategorija:Igre za Windows
Kategorija:Windows Vista
Kategorija:Windows 7
Mini elektrana Mesići-Nova

**Mini elektrana Mesići Nova** nalazi se  na području općine Rogatica, Bosna i Hercegovina. Puštena je u rad 2015.

Stara hidroelektrana Mesići (ili "Slaviša Vajner Čiča"), izgrađena je 1950. u pećini, na vodotoku Prača, vodenim tunelom i sa padom vode od 50 metara. Sa izgradnjom HE "Mesići Nova", stara elektrana i dalje dugoročno ostaje u radu, ali će imati i svojevrsnu muzejsku ulogu.

Pored nje, izgrađena je hidroelektrana "Mesići-Nova", snage pet megavata, sa tri turbine i projektovanu godišnju proizvodnju 24 gigavat-časa električne energije. Cijena izgradnje je oko 10 miliona KM.

Riječ je o najsavremenijoj hidroelektrani u regionu, protočno-derivacionog tipa , čija je proizvodnja iz obnovljivog izvora energije i koja će moći uspješno da radi narednih 70 godina.

Najprije je rekonstruisan postojeći dovodni sistem (brana sa ulaznom građevinom, rešetke i zatvaračnica). Profil dovodnog tunela od betona, koji je bio oblika sličnog ćiriličnom slovu "P", sa prečnikom od 1,8 metara dobio je okrugao oblik i povećanim prečnikom na 2,5 metara (proticajnog profila 4,9 metara kvadratnih. Time je omogućen protok vode na 12 m3/s, čime je u tehničkom smislu urađena prva najsloženija faza radova u izgradnji HE "Mesići Nova". Zatim je urađena mašinska zgrada u kojoj se nalaze tri agregata sa “francis” turbinama vertikalnog tipa i pripadajućom elektro-mašinskom opremom. Ovo postrojenje potpuno je automatizovano i posjeduje centralni “skada” sistem nadzora i upravljanja, koji omogućava daljinski monitoring, upravljanje i planiranje proizvodnje, što je svjetski standard u ovoj oblasti.

### Karakteristike 
* Broj agregata 3
* Instalirana snaga 5 MW 
* Srednja godišnja proizvodnja 24 GWh
* Tip turbine vertikalna, Francis 
* Protok 12 m3/s

## Reference 
## Vanjski linkovi 
* HE Mesići

Mesići Nova
Kategorija:Rogatica
Crkva svete Ane u Gracu (Neum)

**Katolička crkva svete Ane** nalazi se u naselju Gradac, općina Neum, Bosna i Hercegovina i pripada Trebinjsko-Mrkanskoj biskupiji. Crkva je posvećena svetoj Ani, majci Blažene djevice Marije. Poštivanje svete Ane u istočnom dijelu Rimskog Carstva počelo je već s prvim danima kršćanstva, dok se kult na zapadu proširio tek u XVI stoljeću.

## Historija 
Podignuta je oko 1619. i pripada tipu jednobrodne crkve sa svodom kao krovnom konstrukcijom.

Tip jednobrodne crkve sa svodom kao krovnom konstrukcijom, sa svim svojim varijantama, u primorskim krajevima javlja se početkom XIII i krajem XIV stoljeća. Posredovanjem dubrovačkih majstora, koji su od davnima bili graditelji na objektima sakralnog i profanog karaktera na tlu Bosne i Hercegovine, arhitektonski oblici jednobrodne crkve ulaze u arhitekturu stare Hercegovine XV, XVI i XVII stoljeća.

Prodorom gotike, kao jedini usvojen gotički element, javlja  se svod, isprva nepravilni, blago prelomljeni. Razlozi zbog kojih je primjena gotičkih elemenata ograničena samo na primjenu svoda leže u izuzetno jakom tradicionalizmu, koji jednom usvojene arhitektonske tipološke obrasce zadržava dugo kroz vrijeme. Korisnici ovakvih crkvi su ruralne zajednice koje ne raspolaže većim novčanim sredstvima. Svoje vjerske potrebe korisnici te zajednice ostvarivali su u odgovarajućim prostorima, jednostavnim crkvama malih dimenzija opremljenim za najosnovnije potrebe kulta, izrazitih tradicionalnih obilježja i počesto bez jasnih stilskih značajki.

## Opis 
Na području stare Hercegovine se u navedom periodu grade jednobrodne crkve pravoslavne i rimokatoličke provinijencije, za čiju gradnju se angažiraju dubrovački majstori. Crkve su dosta sličnih dimenzija, a razlika među njima javlja se u načinu prenosa sila bočnog potiska. Naime, jednobrodne crkve pravoslavne provinijencije građene su kao jednobrodne crkve sa prislonjenim lukovima. Za prenos sila bočnog potiska kod jednobrodnih crkava katoličke provinijencije se izvode deblji bočni zidovi. Proglašena je za nacionalni spomenik Bosne i Hercegovine.

U unutrašnjosti crkve nalazi se kamena ploča koja govori o njenoj obnovi tokom 1984. godine, a povodom obilježavanja hiljadugodišnjice Trebinjske biskupije.

## Literatura 
* Vojislav Korać, Vojislav Đurić - Crkve s prislonjenim lukovima u staroj Hercegovini i dubrovačko graditeljstvo, period XV-XVII vek 
## Reference 
Kategorija:Nacionalni spomenici u Neumu
N
Kategorija:Crkve u Neumu
Kategorija:Trebinjsko-mrkanska biskupija
Bridget Regan

**Bridget Catherine Regan** (rođena 3. februara 1982. u okrugu San Diego, Kalifornija, SAD) jeste američka filmska i pozorišna glumica.

## Biografija 
Bridget je odrasla u irskoj katoličkog porodici. Već kao dijete imala je prve nastupe kao dječiji glumac u njenom rodnom gradu Carlsbadu. Između ostalog, nastupala je u pozorištu u komadu *Čarobnjak iz Oza*. Studirala je u Školi umjetnosti pri Univerzitetu Sjeverne Karoline.

Od 2006. Bridget je glumila u više filmova i TV-serija u SAD-u. Između ostalih, glumila je u filmovima *The Wedding Album* (2006), *Blinders* (2006), *Supreme Courtships* (2007), *The Babysitters* (2007) i filmu *Sex and the City* (2008). Također je imala nekoliko gostujućih uloga u američkim TV-serijama poput *Love Monkey* (2006), *Criminal Intent* (2006–2007), *The American Experience* (2007), *Six Degrees* (2007), *The Black Donnellys* (2007) i *New Amsterdam* (2008). U periodu od 2008. do 2010. Bridget je bila u glavnoj ulozi Kahnal Amnell u naučnofantastičnoj seriji *Legend of the Seeker*, zasnovanoj na knjizi Terryja Goodkinda *Mač istine*. Zbog ove uloge, prirodna crvenokosa morala je obojiti kosu u smeđu. Nakon uspješnih prve i druge sezone, ova serija je ukinuta. U decembru 2010. Bridget je rodila kćerku, nakon što se cijelu trudnoću krila od novinara i obožavalaca.

Godine 2013. glumila je u sporednoj ulozi u petoj sezoni američke kriminalističke drame *Zločinci u odijelima*, gdje je glumila Rebeccu Lowe/Rachel Turner, jedno vrijeme djevojku glavnog lika serije Neala Caffreya. Iste godine pridružila se glumačkoj ekipi serije *Beauty & the Beast*, gdje je glumila u četiri epizode prve sezone u ulozi Alex, bivše zaručnice Vincenta Kellera.

## Filmografija
* *The Babysitters* (2007)
* *Sex and the City* (2008)
* *The Best and the Brightest* (2010)
* *John Wick* (2014)
* *The Leisure Class* (2015)

### TV-serije 
* The Black Donnellys, 2007, četiri epizode
* Legend of the Seeker, 2008-2010, glavna uloga, 44 epizode
* Beauty & the Beast, 2013, četiri epizode
* Zločinci u odijelima (*White Collar*), 2013-2014, devet epizoda
* The Last Ship, 2016, glavna uloga, od 3. sezone
* Grey's Anatomy, 2016, gostujuća uloga u 13. sezoni

## Vanjski linkovi 
* 

Kategorija:Rođeni 1982.
Kategorija:Američke glumce
Hilarie Burton

**Hilarie Ross Burton** (rođena 1. jula 1982) jeste američka glumica i producentica. Ranije je bila voditelj MTV emisije *Total Request Live*, a najviše je poznata po ulozi *Peyton Sawyer* u dramskoj seriji One Tree Hill tokom šest sezona (2003-2009), koja se prikazivala na američkim mrežama WB i CW. Zapažene uloge bile su joj u filmovima *Our Very Own*, *Solstice* i *The List*. Također, tumačila je ulogu Sare Ellis u kriminalističkoj drami *Zločinci u odijelima* (White Collar) emitiranoj na mreži USA Network. Pojavljivala se u sporednoj ulozi kao dr. Lauren Boswell u ABC medicinskoj drami ''Grey's Anatomy*. Godine 2014. pojavila se na kratkotrajnoj ABC dramskoj seriji *Forever* u ulozi Molly Dawes, kao i 2015. u CBS-ovoj naučnofantastičnoj dramskoj seriji *Extant* u sporednoj ulozi kao Anna Schaefer. Naredne 2016. godine Hilarie se pojavila u sporednoj ulozi kao DEA agentica Karen Palmer u FOX-ovoj dramskoj komediji *Leathal Weapon*.

Burton je 2009. započela vezu sa glumcem Jeffreyjem Dean Morganom. U martu 2010. rodila je sina Augustusa. U julu 2015. u intervjuu za *The Philippine Daily Inquirer'', Morgan je izjavio da, suprotno medijskim navodima, Hilarie i on nisu još vjenčani, ali imaju namjeru to uraditi čim budu imali dovoljno vremena nakon poslovnih obaveza.

## Reference 
Kategorija:Američke glumice
Kategorija:Rođeni 1982.
Urugvaj (čvor)

Urugvaj je država u Južnoj Americi

Urugvaj se također može odnositi i na:

* Urugvaj (ostrvo), jedno od ostrva arhipelaga Wilhelm
* Urugvaj (rijeka), rijeka u Južnoj Americi, protiče kroz Argentinu, Brazil i Urugvaj